నగరంలో 30 సెం.మీ. వర్షపాతం..తమిళనాట వర్షబీభత్సం22కు చేరిన మృతుల సంఖ్యవిమానాల రాకపోకల్లో జాప్యంలక్ష ఎకరాల్లో వరిపంట నీటమునకకరుణ, ఓపీఎస్ ఇళ్లల్లోకి వరదనీరుప్రత్యేక శిబిరాలకు బాధితుల తరలింపుచెన్నై, నవంబరు 3 (ఆంధ్రజ్యోతి): ఎడతెరిపి లేకుండా కురుస్తున్న భారీ వర్షాలతో తమిళనాడు రాష్ట్రం గడగడలాడుతోంది. ఓవైపు ఈశాన్య రుతుపవనాలు మరోవైపు బంగాళాఖాతంలో కేంద్రీకృతమైన వాయుగుండం కారణంగా కురుస్తున్న వర్షాలకు అతలాకుతలమవుతోంది. చెన్నై సహా ఐదు జిల్లాల్లో నాలుగు రోజుల నుంచి కురుస్తున్న భారీ వర్షాలకు జనజీవనం అస్తవ్యస్తమైంది. చెన్నై, తిరువళ్లూరు, కాంచీపురం, కడలూరు, నాగపట్టినం, తిరువారూరు జిల్లాల్లో కురిసిన భారీ వర్షాలకు చెరువులు, వాగులు పొంగి ప్రవహిస్తున్నాయి. నాగపట్టినం, తిరువారూరు జిల్లాల్లో వర్షాల కారణంగా సుమారు లక్ష ఎకరాల విస్తీర్ణంలో పండిస్తున్న వరి పంట నీటమునిగింది. ఇళ్లలోకి వర్షపు నీరు చొరబడటంతో ప్రజలు తీవ్ర ఇబ్బందులకు గురయ్యారు. కాంచీపురం జిల్లాల్లో భారీ వర్షాలకు 98 చెరువులు నిండి పొంగిపొర్లుతున్నాయి. ఎగువ నుంచి వస్తున్న వరద నీటితో కూవం నది నిండుగా ప్రవహిస్తోంది. కొన్నిచోట్ల కట్టలు దాటి పొంగిపొర్లుతుండటంతో పరిసర ప్రాంతాల ప్రజలు సురక్షిత ప్రాంతాలకు తరలివెళ్తున్నారు. మరో రెండు రోజులపాటు భారీగా వర్షాలు కురుస్తాయని వాతావరణ పరిశోధన కేంద్రం అధికారులు ప్రకటించడంతో రెండేళ్ల కిందటి పరిస్థితులు మరోసారి దాపురిస్తాయేమోనని ప్రజలు భీతిల్లుతున్నారు.రాజధాని నగరం జలమయం కుండపోత వర్షంతో తమిళనాడు రాజధాని నగరమైన చెన్నై నీట మునిగింది. టి.నగర్, నుంగంబాక్కం, కోడంబాక్కం, మైలాపూర్లతో పాటు నగరంలోని పలు ప్రధాన ప్రాంతాలు నీటిపై తేలియాడుతున్నాయి. సైదాపేట, వేళచ్చేరి, ముడిచ్చూరి, షోళింగర్, వ్యాసర్పాడి, తిరువొత్తియూరు, పులియాంతోపు, కొండితోపు తదితర లోతట్టు ప్రాంతాల్లోకి వరదనీరు భారీగా ప్రవేశించింది. దీంతో ఈ ప్రాంతాలవారిని ప్రభుత్వం హుటాహుటిన సురక్షిత ప్రాంతాలకు తరలించింది. వారికి ప్రత్యేక శిబిరాలు ఏర్పాటు చేసి అన్నపానీయాలను అందిస్తోంది. అయితే సహాయక చర్యలు ఏ మూలకూ సరిపోవడం లేదని బాధితులు గగ్గోలు పెడుతున్నారు. పలు స్వచ్ఛంద సంస్థలు రంగంలోకి దిగి ఆహార పదార్థాలు అందిస్తున్నా అవి కూడా అంతంతమాత్రంగానే వారి ఆకలి తీరుస్తున్నాయి. మరోవైపు చెన్నై శివారు ప్రాంతాల్లోకి పడవలపై వెళ్లిన అగ్నిమాపకదళం సిబ్బంది అక్కడి ప్రజలను సురక్షిత ప్రాంతాలకు తరలిస్తున్నారు. ఇదిలా ఉండగా, భారీ వర్షాల కారణంగా విమానాశ్రయం రన్వేపైకి వర్షపునీరు చేరడంతో 18 అంతర్జాతీయ విమానాలు, 24 దేశీయ విమానాలు ఆలస్యంగా నడిచాయి.  పలు ప్రాంతాల్లో రహదారులపై వర్షపు నీరు వరదలా ప్రవహించడంతో వాహనాల రాకపోకలు స్తంభించాయి. భారీ వర్షాల కారణంగా నగరంలోని విద్యా సంస్థలకు సెలవులు ప్రకటించారు. పలు ఐటీ సంస్థలు తమ ఉద్యోగులను ఇళ్లనుంచే పనిచేయాలని సూచించాయి.సహాయ చర్యల్లో సీఎంముంపునకు గురయిన చెన్నైలోని రాయపురం, మింట్, ఆర్కేనగర్లో సీఎం ఎడప్పాడి పళనిస్వామి, ఉప ముఖ్యమంత్రి ఒ.పన్నీర్సెల్వం పర్యటించారు. బాధితులు ఆశ్రయం పొందుతున్న ప్రత్యేక శిబిరాల్లో ఆహారపు పొట్లాలను పంపిణీ చేశారు. ప్రత్యేక వైద్యశిబిరాలను తనిఖీచేశారు. గోపాలపురం లో డీఎంకే అధ్యక్షుడు కరుణానిధి ఇల్లు, ఆళ్వార్పేటలోని ఉప ముఖ్యమంత్రి ఒ.పన్నీర్సెల్వం ఇల్లు జలమయమయ్యాయి. కాగా, శుక్రవారం సాయంత్రం వరకూ 9మంది దుర్మరణం చెందారు. దీంతో మూడు రోజుల నుంచి వర్షబీభత్సానికి ప్రాణాలు కోల్పోయినవారి సంఖ్య 22కి పెరిగింది.మరో2 రోజులూ..చెన్నై సహా దక్షిణాది జిల్లాల్లో రానున్న రెండ్రోజుల్లో 50సెం.మీ వర్షం కురిసే అవకాశముందని బీబీసీ హెచ్చరించింది. అలాగే, నార్వేకు చెందిన వాతావరణ సంస్థ కూడా ఇదే సమాచారాన్ని ధ్రువీకరించింది. సాయంత్రం సమయాల్లో ఈ వర్షం ఉధృతం రూపం దాల్చే అవకాశముందని పేర్కొంది. 2015వ నవంబరులో కూడా చెన్నైలో అతిభారీ వర్షాలు కురుస్తాయని నార్వే కేంద్రం ముందుగా హెచ్చరికలు జారీచేసింది.
nagaramlo 30 sem.mee. varshapaatam..tamilanaata varshabeebhatsam22ku cherina mrutula sankhyavimaanaala rakapokallo japyamlaksha ekaraallo varipanta neetamunakakaruna, ops illalloki varadaneerupratyeka sibiraalaku baadhitula taralimpuchennai, navambaru 3 (aandhrajyoti): edatheripi lekunda kurustunna bhari varshaalato tamilanadu rashtram gadagadaladutondi. ovaipu eesaanya ruthupavanaalu marovaipu bangaalaakhaatamlo kendreekrutamaina vaayugundam kaaranamgaa kurustunna varshaalaku atalaakutalamavutondi. chennai sahaa aidu jillaallo naalugu rojula nunchi kurustunna bhari varshaalaku janajeevanam astavyastamaindi. chennai, tiruvalluru, kanchipuram, kadaluru, nagapattinam, tiruvaaruuru jillaallo kurisina bhari varshaalaku cheruvulu, vaagulu pongi pravahistunnaayi. nagapattinam, tiruvaaruuru jillaallo varshaala kaaranamgaa sumaru laksha ekaraala vistiirnamlo pandistunna vari panta neetamunigindi. illaloki varshapu neeru chorabadatamto prajalu teevra ibbandulaku gurayyaru. kanchipuram jillaallo bhari varshaalaku 98 cheruvulu nindi pongiporlutunnaayi. eguva nunchi vastunna varada neetitho koovam nadi nindugaa pravahistondi. konnichotla kattalu daati pongiporlutundatamto parisara praantaala prajalu surakshita praantaalaku taraliveltunnaaru. maro rendu rojulapatu bhariga varshaalu kurustaayani vaataavarana parisodhana kendram adhikaarulu prakatinchadamtho rendella kindati paristhitulu marosari daapuristaayemonani prajalu bheetillutunnaru.rajadhani nagaram jalamayam kundapota varshamtho tamilanadu rajadhani nagaramaina chennai neeta munigindi. ti.nagar, nungambakkam, kodambakkam, mylapurlatho paatu nagaramloni palu pradhaana praantaalu neetipai teliyaadutunnaayi. saidapeta, velacheri, mudichuri, sholingar, vyaasarpaadi, tiruvottiyuruu, puliyaamtopu, kondithopu taditara lothattu praantaalloki varadaneeru bhariga pravesinchindi. deentho ee praantaalavaarini prabhutvam hutaahutina surakshita praantaalaku taralinchindi. vaariki pratyeka sibiraalu erpaatu chesi annapaaneeyaalanu andistondi. ayithe sahayaka charyalu e moolakuu saripovadam ledani baadhitulu gaggolu pedutunnaaru. palu swachchanda samsthalu rangamloki digi aahaara padaarthaalu andistunna avi kuudaa antantamaatramgaane vaari aakali teerustunnaayi. marovaipu chennai shivaaru praantaalloki padavalapai vellina agnimapakadalam sibbandi akkadi prajalanu surakshita praantaalaku taralistunnaaru. idila undagaa, bhari varshaala kaaranamgaa vimaanaasrayam ranvepaiki varshapuneeru cheradamtho 18 antarjaatiiya vimaanaalu, 24 desheeya vimaanaalu aalasyamgaa nadichayi.  palu praantaallo rahadaarulapai varshapu neeru varadalaa pravahinchadamtho vahanala rakapokalu stambhinchaayi. bhari varshaala kaaranamgaa nagaramloni vidya samsthalaku selavulu prakatinchaaru. palu it samsthalu tama udyogulanu illanunche panicheyaalani suuchimchaayi.sahaya charyallo seemmumpunaku gurayina chennailooni rayapuram, mint, aarkenagarlo cm edappadi palaniswamy, upa mukhyamantri o.pannirselvam paryatinchaaru. baadhitulu aashrayam pondutunna pratyeka sibiraallo aahaarapu potlaalanu pampinee chesaru. pratyeka vaidyasibiraalanu tanikheecheesaaru. gopalapuram loo dmca adhyakshudu karunanidhi illu, aalvaarpetaloni upa mukhyamantri o.pannirselvam illu jalamayamayyayi. kaga, sukravaaram saayantram varakuu 9mandi durmaranam chendaaru. deentho moodu rojula nunchi varshabeebhatsaaniki praanaalu kolpoyinavari sankhya 22ki perigindi.maro2 rojuluu..chennai sahaa dakshinaadi jillaallo raanunna rendrojullo 50sem.mee varsham kurise avakaasamundani bbc heccharinchindi. alaage, naarveku chendina vaataavarana samstha kuudaa ide samaachaaraanni dhruveekarinchindi. saayantram samayaallo ee varsham udhrutam roopam dalche avakaasamundani perkondi. 2015va navambarulo kuudaa chennailo atibhari varshaalu kurustaayani narve kendram mundugaa heccharikalu jaareechesindi.